Λάρνακα, 17/02/2024

**Η Lidl Κύπρου προχωρά με νέες επιπρόσθετες χρηματικές παροχές ύψους 450.000€**

**Η εταιρεία ενισχύει περαιτέρω το εισόδημα των ανθρώπων της και παράλληλα καθιερώνει τον κατώτατο μισθό στα 1.220€ μεικτά για όλους τους εργαζομένους της αναγνωρίζοντας τη συνεισφορά τους στην επιτυχία της.**

Η Lidl Κύπρου επιβραβεύει τη συλλογική προσπάθεια και συνεισφορά της ομάδας της, προχωρώντας στη χορήγηση **επιπρόσθετων χρηματικών παροχών συνολικού ύψους 450.000€** με στόχο την ενίσχυση του εισοδήματός της. Παράλληλα, από την **1η Μαρτίου 2025** προχωράει στην καθιέρωση του κατώτατου μισθού για τους ανθρώπους της στα **1.220€ μεικτά**.

Η ενίσχυση αυτή έρχεται να προστεθεί σε **ένα ανταγωνιστικό πακέτο αμοιβών και επιπρόσθετων παροχών** που εξασφαλίζει η εταιρεία για το σύνολο των εργαζομένων της. Σε αυτό συμπεριλαμβάνονται **13,5 μισθοί τον χρόνο**, **vouchers** 2 φορές το χρόνο ύψους **έως 400€**, και **ιδιωτική ιατροφαρμακευτική ασφάλιση** για κάθε μέλος της ομάδας της. Αξίζει να αναφερθεί πως, επιπρόσθετα από αυτά, τον περασμένο μήνα προχώρησε **σε υλοποίηση ακόμη ενός πακέτου παροχών με την μορφή Vouchers, αξίας 400.000€**.

«Το νέο αυτό πακέτο μισθολογικών αλλαγών και επιπρόσθετων παροχών που ανακοινώνουμε σήμερα, ακολουθώντας τις ανακοινώσεις του προηγούμενου μήνα, εξασφαλίζει **σημαντική ενίσχυση του εισοδήματος όλων των ανθρώπων μας**.Η συνολική αξία των επιπρόσθετων παροχών που υλοποιήσαμε τον Ιανουάριο και ερχόμαστε να ενισχύσουμε περαιτέρω σήμερα, **αγγίζει τα 850.000€ για τους περίπου 700 ανθρώπους μας»** δήλωσε σχετικά ο **Martin Brandenburger**, CEO & Πρόεδρος Διοίκησης της Lidl Κύπρου.

Η **Lidl Κύπρου**, μέσα από αυτές τις προσπάθειες συνεχίζει σταθερά να επιβεβαιώνει τον ανθρωποκεντρικό της χαρακτήρα και να επισφραγίζει συνεχώς τη δέσμευσή της ως προς την ευημερία της ομάδας της. Αυτό επιβεβαιώνεται και μέσα από την πρόσφατη πιστοποίησή της ως «**Κορυφαίος Εργοδότης (Top Employer)»** για **8η συνεχόμενη χρονιά σε Κύπρο και Ευρώπη**. Το 2025, η εταιρεία σχεδιάζει νέες προσλήψεις στα 21 καταστήματά της, στο logistics center και στα κεντρικά γραφεία, ενισχύοντας περαιτέρω την παρουσία της στην κυπριακή αγορά λιανεμπορίου. Στον σύνδεσμο που ακολουθεί μπορείτε να δείτε τις ενεργές θέσεις εργασίας: <https://team.lidl.com.cy/anazitisi-thesis-ergasias>

**Επισκεφθείτε τη Lidl Κύπρου και στα:**

**[corporate.lidl.com.cy](https://corporate.lidl.com.cy/el/)**

**team.lidl.com.cy**

**[lidlfoodacademy.com.cy](https://www.lidlfoodacademy.com.cy/)**

**[facebook.com/lidlcy](https://www.facebook.com/lidlcy)**

**[instagram.com/lidl\_cyprus](https://www.instagram.com/lidl_cyprus/)**

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)